Jonid Jorgji

Jonid Jorgji (lindur më 1986) është një regjisor, skenarist, producent shqiptar. Ai është kryetar i Qendrës Kombëtare të Kinematografisë, detyrë të cilën e mban që prej korrikut të vitit 2025.

 Edukimi dhe karriera 
Jorgji ka lindur në Tiranë, ku ka kryer studimet në fushën e filmit dhe më pas për politikë. Ai ka punuar në sektorin e medias për më shumë se një dekadë, dhe ka një përvojë të gjatë në industrinë e filmit. Që nga viti 2009, ai ka qënë President i Shoqatës së Kineastëve të Rinj Shqiptarë, ku është angazhuar në fuqizimin e artistëve të rinj dhe mbështetjen e krijimtarisë së tyre. Në vitin 2016, Jonid themeloi, një kompani për prodhimin dhe shpërndarjen e materialeve audiovizive, nëpërmjet së cilës ka prodhuar dhe drejtuar filma, dokumentarë, reklama dhe më shumë. Gjithashtu, ai ka punuar për më shumë se një dekadë në media.

 Administrata publike 
Përpara emërimit të tij si kryetar i Qendrës Kombëtare të Kinematografisë, Jorgji drejtoi Agjencinë e Industrive Kreative. Aty ai ka drejtuar një sërë projektesh kyçe kulturore dhe kreative, si Qendra e Artit Agimi, Kinemaja Maks Velo, Tirana Film Office, Microfolie Tirana, Kooperativa e Artit në Tiranë dhe nisma të tjera që mbështesin ekonominë kreative dhe ekosistemin e industrive krijuese në qytet. Përvoja e tij e gjerë në industrine e filmit dhe përkushtimi ndaj zhvillimit të talenteve krijuese janë shtytës kyç në udhëheqjen e tij në skenën kulturore shqiptare. Gjatë dekadës së fundit, Jonid ka kontribuar në mënyrë aktive në formësimin e politikave kulturore, sociale dhe arsimore në Shqipëri.

Ai e mori detyrën e kryetarit të QKK-së me një plan ambicioz për të reformuar sektorin e kinematografisë dhe audio-vizualit në Shqipëri.

 Filmografia 
Jorgji është regjisor dhe skenarist i njohur për filma artistikë dhe formate eksperimentale. Puna e tij si regjisor përfshin:

Dy Luanë drejt Venecias (2020) – Një komedi-dramë rreth dy kineastëve shqiptarë që udhëtojnë drejt Festivalit të Filmit në Venecia. Filmi u përzgjodh si kandidatura shqiptare për Filmin më të Mirë Ndërkombëtar në edicionin e 94-t të Çmimet Oscar.

The Sweet Dealer (2020) – Serial web.

A Circus Story – Një film me realitet virtual 360°, i njohur si i pari i këtij lloji i prodhuar në Shqipëri.

Lost Days (2010) – Film i shkurtër.

 Referime